ഹെറോകു

വിവിധ പ്രോഗ്രാമിങ്ങ് ഭാഷകളെ പിന്തുണയ്ക്കുന്ന ഒരു ക്ലൗഡ് പ്ലാറ്റ്‌ഫോം ആസ് എ സെർവ്വീസ് ദാതാവാണു ഹെറോകു. ആദ്യം നിലവിൽ വന്ന ക്ലൗഡ് കമ്പ്യൂട്ടിങ്ങ് പശ്ചാത്തലങ്ങളിലൊന്നാണിത്. 2007ൽ ആരംഭിച്ചപ്പോൾ റൂബി ഭാഷ മാത്രമേ ഹെറോകു പിന്തുണയ്ക്കുകയുണ്ടായിരുന്നുള്ളൂ. പിന്നീട് ജാവ, പൈത്തൺ, പി.എച്ച്.പി., ക്ലോഷർ, സ്കേല, നോഡ്.ജെഎസ്, ഗോ മുതലായവയും പിന്തുണച്ചു തുടങ്ങി.മിക്ക ഭാഷകൾക്കു വേണ്ടിയും ഈ സവിശേഷതകൾ ലഭ്യമായതിനാൽ ഒരു ഡെവലപ്പർമാർക്ക് ഹെറോക്കു ഒരു പോളിഗ്ലോട്ട് പ്ലാറ്റ്ഫോമാണെന്ന് പറയപ്പെടുന്നു. 2010 ൽ സെയിൽസ്ഫോം 212 മില്യൺ ഡോളറിന് ഹെറോകുവിനെ ഏറ്റെടുത്തു.Salesforce.com Buys Heroku For $212 Million In Cash https://techcrunch.com/2010/12/08/breaking-salesforce-buys-heroku-for-212-million-in-cash/
ചരിത്രം
ജെയിംസ് ലിൻഡൻബോം, ആദം വിഗ്ഗിൻസ്,https://www.linkedin.com/in/orion-henry-9056727 ഓറിയോൺ ഹെൻറി എന്നിവർ റാക്ക് എന്നറിയപ്പെടുന്ന റൂബി പ്രോഗ്രാമിംഗ് പ്ലാറ്റ്‌ഫോമുമായി പൊരുത്തപ്പെടുന്ന പ്രോജക്റ്റുകൾക്ക് വേണ്ടിയാണ് ഹെറോകു വികസിപ്പിച്ചെടുത്തത്. ഇതിന്റെ പ്രോട്ടോടൈപ്പ് വികസിപ്പിക്കുന്നതിന് ഏകദേശം ആറ് മാസമെടുത്തു. പിന്നീട്, പല ആപ്പ് ഡെവലപ്പർമാരും അവരുടെ സ്വന്തം ഉപകരണങ്ങളും എൺവയൺമെന്റും ഉപയോഗിച്ചതിനാൽ ശരിയായ ഉപഭോക്താക്കളുടെ അഭാവം മൂലം ഹെറോക്കു തിരിച്ചടി നേരിട്ടു. 2009 ഒക്ടോബറിൽ, ബൈറോൺ സെബാസ്റ്റ്യൻ ഹെറോക്കു സിഇഒ ആയി ചേർന്നു. 2010 ഡിസംബർ 8-ന്, സെയിൽസ്ഫോഴ്സ്.കോം(Salesforce.com)-ന്റെ പൂർണ്ണ ഉടമസ്ഥതയിലുള്ള ഒരു ഉപസ്ഥാപനമായി ഹെറോക്കുവിനെ സെയിൽസ്ഫോഴ്സ്.കോം ഏറ്റെടുത്തു. ജൂലൈ 12, 2011-ന്, റൂബി പ്രോഗ്രാമിംഗ് ഭാഷയുടെ ചീഫ് ഡിസൈനറായ യുകിഹിറോ "മാറ്റ്സ്" മാറ്റ്സുമോട്ടോ, റൂബിയുടെ ചീഫ് ആർക്കിടെക്റ്റായി കമ്പനിയിൽ ചേർന്നു.അതേ മാസം തന്നെ, ഹെറോക്കു നോഡ്.ജെഎസ്, ക്ലോഷർ എന്നിവയ്ക്കുള്ള പിന്തുണ ചേർത്തു. 2011 സെപ്തംബർ 15-ന് ഹെറോക്കുവും ഫേസ്ബുക്കും ചേർന്ന് ഫേസ്ബുക്കിനായുള്ള ഹെറോക്കു അവതരിപ്പിച്ചു.നിലവിൽ ഹെറോക്കു അതിന്റെ സ്റ്റാൻഡേർഡ് പോസ്റ്റ്ഗ്രേഎസ്ക്യുഎൽ കൂടാതെ റെഡിസ്(Redis) ഡാറ്റാബേസുകളെ[ പിന്തുണയ്ക്കുന്നു.
അവലംബം
വർഗ്ഗം:ക്ലൗഡ് പശ്ചാത്തലങ്ങൾ